《次韵范机宜感怀》
宋代·苏籀

珪组纷纷蚁慕羶，徇人可否冀超迁。
伤哉远略疲中国，恸矣长超出互天。
晋楚春秋书失国，惠昭徒驭竟言旋。
朝廷得士为强弱，郭隗来归不首燕。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。